62015TO0231_INF
Διάταξη του Γενικού Δικαστηρίου (πέμπτο τμήμα) της 11ης Σεπτεμβρίου 2019 – Haswani κατά Συμβουλίου
(Υπόθεση T-231/15 RENV)
«Κοινή εξωτερική πολιτική και πολιτική ασφαλείας – Περιοριστικά μέτρα κατά της Συρίας – Δέσμευση κεφαλαίων – Άρθρο 86 του Κανονισμού Διαδικασίας του Γενικού Δικαστηρίου – Προσαρμογή της προσφυγής – Παραδεκτό – Ανάγκη προσαρμογής των ισχυρισμών και επιχειρημάτων – Προσφυγή εν μέρει προδήλως απαράδεκτη και εν μέρει προδήλως νόμω αβάσιμη»
1.
Ένδικη διαδικασία – Απόφαση του Δικαστηρίου που δεσμεύει το Γενικό Δικαστήριο – Προϋποθέσεις – Αναπομπή κατόπιν αναιρέσεως – Νομικά ζητήματα που έχουν επιλυθεί οριστικά από το Δικαστήριο κατ’ αναίρεση – Δεδικασμένο – Περιεχόμενο
(Οργανισμός του Δικαστηρίου, άρθρα 53, εδ. 1, και 61· Κανονισμός Διαδικασίας του Γενικού Δικαστηρίου, άρθρο 215)
(βλ. σκέψεις 32-34)
2.
Ένδικη διαδικασία – Απόφαση ή κανονισμός που αντικαθιστά την προσβαλλόμενη πράξη κατά την εκκρεμοδικία – Αίτημα περί προσαρμογής της προσφυγής – Υποχρέωση του προσφεύγοντος να συνοδεύσει το εν λόγω αίτημά του με κατόπιν προσαρμογής ισχυρισμούς και επιχειρήματα – Δεν υφίσταται, πλην της περιπτώσεως ουσιωδών διαφορών μεταξύ των δύο πράξεων – Υποχρέωση του Γενικού Δικαστηρίου να προβεί σε εξακρίβωση
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 38-41)
3.
Ένδικη διαδικασία – Απόφαση ή κανονισμός που αντικαθιστά την προσβαλλόμενη πράξη κατά την εκκρεμοδικία – Αίτημα περί προσαρμογής της προσφυγής – Συγκεκριμένα περιοριστικά μέτρα κατά ορισμένων προσώπων και οντοτήτων λόγω της κατάστασης στη Συρία – Νέα κριτήρια εγγραφής – Τεκμήριο περί στηρίξεως στο συριακό καθεστώς εφαρμοζόμενο έναντι εξεχόντων επιχειρηματιών που δραστηριοποιούνται στη Συρία – Νέοι λόγοι εγγραφής που στοιχειοθετούνται από νέα αποδεικτικά στοιχεία – Ουσιώδεις διαφορές μεταξύ των δύο πράξεων – Υποχρέωση του προσφεύγοντος να συνοδεύσει την αίτηση προσαρμογής της προσφυγής με κατόπιν προσαρμογής ισχυρισμούς και επιχειρήματα – Παραβίαση – Απαράδεκτο
[Άρθρο 263, εδ. 6, ΣΛΕΕ, Κανονισμός Διαδικασίας του Γενικού Δικαστηρίου, άρθρο 86 §§ 1, 2, 3 και 6· αποφάσεις του Συμβουλίου 2011/273/ΚΕΠΠΑ, 2011/782/ΚΕΠΠΑ και 2013/255/ΚΕΠΠΑ, όπως έχει τροποποιηθεί από τις αποφάσεις (ΚΕΠΠΑ) 2015/837, 2015/1836, 2016/850, άρθρο 28 § 2, στοιχείο αʹ, και (ΚΕΠΠΑ) 2015/383· κανονισμοί 442/2011, 36/2012, του Συμβουλίου, όπως έχει τροποποιηθεί από τον κανονισμό 2015/1828 του Συμβουλίου, άρθρο 15 § 1α, στοιχείο αʹ, 2015/375, 2015/828, και 2016/840]
(βλ. σκέψεις 42, 47, 48, 51-53, 55-57, 60-64)
4.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Περιοριστικά μέτρα κατά της Συρίας – Δέσμευση κεφαλαίων ατόμων, οντοτήτων και φορέων λόγω της κατάστασης στη Συρία – Απόφαση εντασσόμενη σε πλαίσιο που είναι γνωστό στον ενδιαφερόμενο και του παρέχει τη δυνατότητα να αντιληφθεί τη σημασία του μέτρου που ελήφθη σε βάρος του
[Άρθρο 296 ΣΛΕΕ· αποφάσεις 2013/255/ΚΕΠΠΑ του Συμβουλίου, άρθρο 28 § 2, και (ΚΕΠΠΑ) 2016/850· κανονισμός 2016/840 του Συμβουλίου]
(βλ. σκέψεις 65, 66)
Αντικείμενο
Αφενός, αίτημα δυνάμει του άρθρου 263 ΣΛΕΕ περί ακυρώσεως της εκτελεστικής αποφάσεως (ΚΕΠΠΑ) 2015/383 του Συμβουλίου, της 6ης Μαρτίου 2015, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2015, L 64, σ. 41), του εκτελεστικού κανονισμού (ΕΕ) 2015/375 του Συμβουλίου, της 6ης Μαρτίου 2015, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2015, L 64, σ. 10), της αποφάσεως (ΚΕΠΠΑ) 2015/837 του Συμβουλίου, της 28ης Μαΐου 2015, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2015, L 132, σ. 82), του εκτελεστικού κανονισμού (ΕΕ) 2015/828 του Συμβουλίου, της 28ης Μαΐου 2015, για την εφαρμογή του κανονισμού (ΕΕ) 36/828, σχετικά με περιοριστικά μέτρα λόγω της κατάστασης στη Συρία (ΕΕ 2015, L 132, σ. 3), της αποφάσεως (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της αποφάσεως 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2016, L 141, σ. 125), και του εκτελεστικού κανονισμού (ΕΕ) 2016/840 του Συμβουλίου, της 27ης Μαΐου 2016, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2016, L 141, σ. 30), καθόσον οι εν λόγω πράξεις αφορούν τον προσφεύγοντα-ενάγοντα και, αφετέρου, αίτημα δυνάμει του άρθρου 268 ΣΛΕΕ περί αποζημιώσεως για τη ζημία που ο προσφεύγων-ενάγων προβάλλει ότι υπέστη λόγω των ανωτέρω πράξεων.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Ο George Haswani φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης στις υποθέσεις C-313/17 P και T-231/15 RENV.
3)
Η Ευρωπαϊκή Επιτροπή φέρει τα δικαστικά έξοδά της στις υποθέσεις C‑313/17 P και T-231/15 RENV.